 NA DAILY MONITOR MWANIAJI urais wa chama cha National Unity Platform (NUP) nchini Uganda Robert Kyagulanyi almaarufu Bobi Wine amsesma kuwa hatakubali matokeo ya uchaguzi wa Alhamisi iwapo chama chake kitasema uchaguzi haukuwa wa haki na huru. “Chama changu kitakubali matokeo ikiwa uchaguzi utakuwa wa haki na kura zote kuhesabiwa kwa njia yenye uwazi,” akaambia NTV Uganda katika mahojiano ya kipekee. Isitoshe, alifichua kuwa NUP kina pahali pa huru pa kuhesabu kura dhidi ya uwezo wa kuibwa kwa kura. “Tutakuwepo na pahali pa kuhesabu kura. Huu ni wakati wa dijitali. Sisi ni kama maji yanayotiririka: wakitusimamisha hapa, tunatokea kutoka upande tofauti,” akasema. Mwanamuziki huyo amesema kuwa atakataa matokeo ya uchaguzi wa Alhamisi iwapo chama hicho kitaonyesha matokeo hayo kama yasiyo ya kawaida. Robert Kyagulanyi, aliyekuwa maarufu kupitia uanamuziki wake, kisha akawa mwanasiasa alisema kuwa amejiamini kuwa amefanya ya kutosha licha ya matukio ya kuumiza wakati wa kampeni za uchaguzi. “Nimekuwa nikiimba kwa miaka karibu 20. Naamini kuwa watu wamenijua toka wakati ambapo nilikuwa nikipitisha jumbe za mabadiliko kupitia mtindo wangu wa muziki wa ‘rab dhaba’,” akaongeza. Bobi Wine ambaye alikuwa akizungumza kutoka nyumbani mwake, Magere amekuwa kigezo cha matukio ya kisiasa, alikuwa na ujumbe wa matumaini kwa wanaomuunga mkono. “Wacha Waganda waamini kuwa chama cha NUP kinashinda na uhuru utarejeshwa katika Uganda mpya.” Alipinga mwenendo wa vikosi vya usalama vya nchi siku ya uchaguzi lakini akasema kuwa alikuwa na matumaini kuwa uchaguzi utawaweka huru mamia ya watu ambao wanamuunga mkono ambao walishikwa kiholela. Bobi Wine amewaona marafiki wake wa dhati wakiuliwa ama kushikwa na chama cha upinzani cha National Resistance Movement kinachoongozwa na rais Yoweri Museveni. “Pahali ambapo watu kama Eddy Mutwe, Dan Magic na Nubian Li wamefungwa bila hatia, wanawakilisha milioni ya wananchi wa Uganda ambao wanahamu ya mabadiliko. Jambo ambalo litadhihirika uchaguzini na watauona uhuru tena,” akasema. Msimamo wa Wine katika matokeo ya uchaguzi yanalingana sana na yale ya chama cha Alliance for National Transformation’s (ANT) ambacho kiongozi wake ni Genrali Gregory Mugisha Muntu ambaye amesema kuwa upinzani utawaunganisha na kuwakutanisha zaidi ya milioni 45 ya Waganda ili kukataa matokeo ya uchaguzi iwapo yataonyesha udhaifu wowote. Mgombeaji wa kiti cha Urais kupitia chama cha Forum for Democratic Change, Patrick Oboi aliwiana na matamshi ya wenzake huku akisema kuwa, “Hatutaruhusu kitu chochote isipokuwa uchaguzi huru.” Karibu wapiga kura milioni 18, ambao wengi ni vijana, watachagua rais wao kutoka wagombeaji wa kiti hicho 11, Januari 14 katika uchaguzi ambao watazamaji wamesema kuwa ni mashindano ya vizazi. TAFSIRI: WANGU KANURI You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  